**Til alle beboere i Lejerbo afd. 70-0, Aarhus**

**Lejerbo** **|** **Ekstraordinært afdelingsmøde |** **REFERAT**

Hermed referat af **ekstraordinært afdelingsmøde** afholdt 26. marts 2019:

27. marts 2019

Lejerbo

Regionskontor Aalborg

Østre Havnepromenade 10

9000 Aalborg

Tlf: 70 12 13 10

www.lejerbo.dk

sbr@lejerbo.dk

Åbningstid:

man-ons kl. 12-14

tors kl. 12-17

fre lukket

Telefontid:

man-tors kl. 9-14

fre kl. 9-12

1. ***Velkomst*** v/ afdelingsbestyrelsens formand Tom Sørensen.
2. ***Valg af dirigent*** – Lars Madsen fra organisationsbestyrelsen blev foreslået og valgt som dirigent.
3. ***Valg af stemmeudvalg*** – Carsten Loft og Rikke Juel blev valgt til stemmeudvalg.
4. ***Præsentation af afstemningsgrundlaget*** v/Esben Trier (LINK Arkitektur), Thomas Simoni (MOE rådgivende ingeniører) og Michael Friis-Nielsen (Lejerbos byggeafdeling).
5. ***Spørgsmål til afstemningsgrundlaget*** - der blev stillet forskellige opklarende spørgsmål til f.eks. ventilation og altaner, der blev besvaret. Der var en snak om de skitserede gennemgange gennem blokkene - bl.a. et forslag om udgang gennem vaskekælderen i stedet for de tegnede forslag - og rådgivere og byggeudvalget lovede at vurdere, om de kommer til at give mening.
6. ***Afstemning*** - Lars Madsen gjorde opmærksomhed på, at der er mulighed for urafstemning, hvis der er mere end 25 % af de fremmødte, der skulle ønske det. Det var ikke tilfældet, så der blev gennemført en skriftlig afstemning.   
   Ja - betyder et ja til helhedsplanen og en huslejestigning på 29,66%.  
   Nej - betyder et nej til helhedsplanen.
7. ***Præsentation af afstemningsresultatet***: Ja - 58, Nej - 2. Helhedsplanen er dermed godkendt med en huslejestigning på 29,66%
8. ***Fremtidig information*** - Sif Rasmussen, driftschef i Aalborg, orienterede om, at der løbende i processen vil blive omdelt information om status på sagens fremdrift. Har man spørgsmål eller mangler information om sagen, bedes man henvende sig til afdelingsbestyrelsen herom, og så vil de tage kontakt til Sif.
9. ***Afslutning*** – afdelingsbestyrelsens formand Tom Sørensen takkede for opbakningen og udtrykte stor forventning til et projekt, som afdelingsbestyrelsen har arbejdet meget med og bakker fuldt op om.

Med venlig hilsen

**LEJERBO** Regionskontor Aalborg, organisationsbestyrelsen i Lejerbo Aarhus og afdelingsbestyrelsen i afd. 70-0.